Israelin kansalaisuus

Israelin kansalaisuus on laillinen suhde yksittäisen henkilön ja Israelin valtion välillä. Maassa noudatetaan pääsääntöisesti ius sanguinis -periaatetta, mutta myös juutalaisuuteen perustuvaa periaatetta.

Kansalaisuuden saaminen syntymällä tai adoptiolla 
Syntyperäisiä Israelin kansalaisia ovat sellaiset henkilöt, joiden vanhemmista vähintään toinen on maan kansalainen. Mikäli lapsi syntyy ulkomailla tai avioliiton ulkopuolella, Israelin maahanmuuttoviranomaiset vaativat usein DNA-testiä vanhemmuuden todistamiseksi. Israelin kansalaiset, jotka ovat adoptoineet ulkomailta, voivat hakea alaikäiselle lapselle maan kansalaisuutta.

Israelin kansalaisuus voidaan saada syntyperän perusteella myös isovanhempien kansalaisuuden kautta, muttä tästä täytyy tehdä erillinen hakemus Israelin suurlähetystössä.

Kansalaisuuden saaminen hakemuksella 
Israelissa pysyvällä oleskeluluvalla oleskelevat henkilöt voivat saada maan kansalaisuuden hakemuksella, mikäli hakija täyttää seuraavat ehdot:

 asuu hakemushetkellä Israelissa
 on asunut viimeisen 5 vuoden aikana Israelissa vähintään 3 vuotta 
 hakijalla on voimassa oleva oleskelulupa
 hakija on asettunut Israeliin ja on ilmaissut aikeensa jäädä maahan
 osaa jonkin verran hepreaa
 luopuu kaikista aikaisista kansalaisuuksistaan

Juutalaisten paluulaki 
Israelin kansalaisuuslaki takaa, että kaikki juutalaiset, jotka muuttavat pysyvästi Israeliin, saavat automaattisesti maan kansalaisuuden. Paluumuuttjaohjelman taustalla on ollut alusta asti olla yhtäältä vastareaktio juutalaisten syrjimiseen muiden maiden kansalaisuuslaeissa ja toisaalta ylläpitää juutalaisenemmistö Israelissa. Paluumuuttajaohjelman perusteella kansalaisuutta hakevien henkilöiden tulee olla todistettavasti juutalainen eikä hän saa harjoittaa mitään muuta uskontoa.

Juutalainen paluumuuttaja saa tuoda mukaanaan puolisonsa ja alaikäiset lapsensa, jotka saavat myös kansalaisuuden samalla hakemuksella. Pariskuntien tulee tosin usein avioitua ulkomailla, sillä Israelin valtio ei tunnusta muita kuin uskonnollisen yhteisön toimittamia avioliittoja, eivätkä nämä puolestaan salli eri uskontokuntien välisten avioliittojen solmimista Israelin valtion alueella.

Kaksoiskanalaisuus ja kansalaisuuden seuraamukset 
Israel sallii kaksoiskansalaisuuden paluulain nojalla saaneille kansalaisille, joiden ei tarvitse luopua aikaisesta kansalaisuudestaan. Knessetin edustajat, tai muita kriittisissä turvallisuusviroissa toimivat henkilöt, eivät saa olla kaksoiskansalaisia. Myöskään Israelin vihollisvaltioiden kansalaisuus ei ole sallittu. Arviolta noin 10 % israelilaisista on kaksoiskansalaisia.

Israelin kansalaiset, sekä miehet että naiset, ovat asevelvollisia. Poikkeuksia ovat Israelin arabit. Vuonna 2013 maan hallitus hyväksyi lain, jonka nojalla ääriortodoksisten juutalaisten erillisvapaus välttyä asevelvollisuudelta kumottiin.

Lähteet 

Israelilainen yhteiskunta
Kansalaisuus